1890 m.

1890 m. buvo nekeliamieji metai, prasidedantys trečiadienį pagal Grigaliaus kalendorių.

Lietuvoje

Įvykiai 
Nedatuoti
 Šiauliuose pradėjo veikti vietinis telefonas.

Gimtadieniai 

 Sausio 1 d. – Juozas Papečkys, teisininkas, Lietuvos valstybės ir karinis veikėjas, pulkininkas leitenantas (m. 1942 m.).
 Sausio 4 d. – Jonas Kartanas, pedagogas, visuomenės veikėjas (m. 1944 m.).
 Sausio 13 d. – Balys Giedraitis, Lietuvos valstybės ir karinis veikėjas, pulkininkas (m. 1941 m.).
 Sausio 14 d. – Boleslovas Jakutis, Lietuvos karinis veikėjas, Generalinio štabo pulkininkas (m. 1969 m.).
 Sausio 19 d. – Vilhelmas Gertė, vokiečių archeologas, kalbininkas, istorikas, daktaras (m. 1958 m.).
 Sausio 23 d. – Antanas Sodeika, dainininkas (baritonas), vargonininkas, pedagogas (m. 1979 m.).
 Sausio 25 d. – Paulius Galaunė, Lietuvos dailės istorikas ir kritikas, lietuvių profesionalios muziejininkystės pradininkas, nusipelnęs meno veikėjas, grafikas (m. 1988 m.).

 Vasario 1 d. – Generolas Povilas Plechavičius, Lietuvos kariuomenės generolas (m. 1973 m.).
 Vasario 2 d. – Jonas Gudauskis, politikas, teisininkas, pedagogas (m. 1980 m.).
 Vasario 3 d.:
 Jurgis Byla, Lietuvos karinis veikėjas, pulkininkas, teisininkas, lietuvių spaudos, visuomenės ir politinis veikėjas (m. 1947 m.).
 Vytautas Petrulis, Ministras pirmininkas, finansų ministras, Seimo narys ir prezidiumo pirmininkas, Lietuvių krikščionių demokratų partijos vadovas, ekonomistas, vienas Eksporto prekybos bendrovės kūrėjų ir direktorių, žurnalо „Tauta“ redaktorius (m. 1941 m.).
 Vasario 4 d. – Motiejus Nasvytis, Lietuvos gydytojas, pedagogas, Lietuvos ir JAV lietuvių visuomenės veikėjas (m. 1971 m.).
 Vasario 16 d. – Kazys Kepalas, filologas, spaudos darbuotojas (m. 1966 m.).

 Kovo 10 d. – Juozas Liūdžius, teisėtyrininkas civilistas, teisėjas, visuomenės veikėjas (m. 1960 m.).
 Kovo 15 d. – Kazys Giedrys, revoliucionierius (m. 1926 m.).
 Kovo 17 d. – Stasys Kalvaitis, pianistas, pedagogas, chorvedys, visuomenės veikėjas (m. 1976 m.).
 Kovo 18 d. – Kazys Sleževičius, žymus mokslininkas ir pedagogas, meteorologijos ir geofizikos mokslo ir mokymo pradininkas Lietuvoje, ilgametis Kauno, o vėliau ir Vilniaus universitetų meteorologijos krypties katedrų steigėjas ir vedėjas. Unikalių Lietuvoje mokslinių darbų iš gravimetrijos (sunkio jėgos) ir magnetizmo sričių pirmasis organizatorius ir atlikėjas. Gabus mokslo ir mokymo organizatorius, žinomas pedagogas ir mokslo populiarintojas (m. 1953 m.).
 Kovo 22 d. – Marija Giedraitienė, pedagogė, visuomenės veikėja, vadovavo Šiaulių mergaičių gimnazijai.

 Balandžio 27 d. – Jurgis Juras Kubilius, teisininkas, Lietuvos karinis ir visuomenės veikėjas, pulkininkas leitenantas (m. 1942 m.).

 Gegužės 1 d. – Andrius Butkūnas, Lietuvos karinis veikėjas, pulkininkas (m. 1975 m.).
 Gegužės 2 d. – Juozas Blažys, Lietuvos gydytojas psichiatras, neuropatologas (m. 1939 m.).
 Gegužės 4 d. – Jurgis Savickis, lietuvių diplomatas ir modernistinės krypties rašytojas (m. 1952 m.).
 Gegužės 19 d. – Antanas Vanagaitis, vargonininkas, chorvedys, kompozitorius, aktorius, visuomenininkas (m. 1949 m.).
 Gegužės 30 d. – Antanas Vaičiūnas, dainininkas (bosas), choro dirigentas, pedagogas, kultūros veikėjas (m. 1932 m.).

 Birželio 11 d. – Semionas Volpertas, gydytojas dermatovenerologas, vadovavo Odos ir veneros ligų ligoninei.
 Birželio 14 d.:
 Stanislovas Mastauskis, Lietuvos agronomas, zoologas entomologas ir fitohelmintologas, biologijos mokslų daktaras (m. 1978 m.).
 Liudmila Keželytė, pianistė, pedagogė.
 Birželio 17 d. – Alfonsas Sklėrius-Šklėrys, Lietuvos karinis ir visuomenės veikėjas, artilerijos pulkininkas, dailininkas (m. 1943 m.).

 Liepos 6 d. – Ignas Musteikis, Lietuvos karinis ir valstybės veikėjas, Lietuvos kariuomenės pulkininkas (m. 1960 m.).
 Liepos 11 d. – Petras Vaičiūnas, XX a. pirmosios pusės lietuvių poetas, dramaturgas ir vertėjas. Žmona - aktorė Teofilija Dragūnaitė-Vaičiūnienė (m. 1959 m.).
 Liepos 13 d. – Antanas Valaitis, pedagogas, visuomenės veikėjas, rašytojas, vertėjas (m. 1946 m.).
 Liepos 16 d. – Juozas Karosas, kompozitorius, vargonininkas, dirigentas ir pedagogas (m. 1981 m.).
 Liepos 29 d. – Ignas Albavičius, JAV lietuvių kunigas, visuomenės veikėjas (m. 1970 m.).

 Rugpjūčio 8 d. – Benediktas Gauronskas, kunigas (m. 1969 m.).
 Rugpjūčio 10 d. – Konstantinas Regelis, šveicarų kilmės botanikas, profesorius (m. 1970 m.).
 Rugpjūčio 16 d. – Kazimieras Jovaiša, muzikos pedagogas, choro ir orkestro dirigentas, kompozitorius (m. 1984 m.).
 Rugpjūčio 24 d. – Pranas Kabaila, Lietuvos karinis veikėjas, pulkininkas, pedagogas (m. 1958 m.).

 Rugsėjo 7 d. – Vaclovas Vaidotas, Steigiamojo Seimo narys, visuomenės veikėjas.
 Rugsėjo 22 d. – Juozas Naruševičius, lietuvių poetas, ūkininkas ir valdininkas (m. 1940 m.).
 Rugsėjo 27 d. – Stasys Girdvainis, Lietuvos diplomatas, teisininkas (m. 1970 m.).

 Spalio 3 d.:
 Mečys Markauskas (Mečius), teisininkas, politinis veikėjas (m. 1979 m.).
 Vincas Grybas, lietuvių skulptorius, politinis ir visuomenės veikėjas. Vienas žymiausių XX a. pirmos pusės lietuvių monumentaliosios skulptūros kūrėjų (m. 1941 m.).
 Spalio 4 d. – Vincas Vitkauskas, Lietuvos ir TSRS valstybės ir karinis veikėjas, divizijos generolas (m. 1965 m.).
 Spalio 20 d.:
 Leonas Bistras, Lietuvos valstybės ir karinis veikėjas, vienas iš aktyviausių tarpukario Lietuvos politikų (m. 1971 m.).
 Matas Šalčius, lietuvių keliautojas, žurnalistas, rašytojas, visuomenės veikėjas (m. 1940 m.).
 Spalio 27 d. – Kleopas Vytautas Michalauskas, Lietuvos kariuomenės karininkas, pulkininkas leitenantas (m. 1943 m.).

 Lapkričio 2 d. – Juozas Jankevičius, Lietuvos politikas, inžinierius (m. 1945 m.).
 Lapkričio 14 d. – Vytautas Kairiūkštis, Lietuvos tapytojas, pedagogas, dailėtyrininkas (m. 1961 m.).
 Lapkričio 20 d. – Vladislava Grigaitienė-Polovinskaitė, Lietuvos dainininkė (sopranas; iki 1925 m. mecosopranas) (m. 1961 m.).
 Lapkričio 26 d. – Lidija Bajoraitė, Mažosios Lietuvos kultūros veikėja (m. 1990 m.).

 Gruodžio 4 d. – Juozas Bieliūnas, lietuvių vargonininkas, chorvedys, dainininkas (baritonas). (m. 1955 m.).
 Gruodžio 14 d. – Julius Abraitis, gydytojas (m. 1987 m.).
 Gruodžio 20 d. – Juzefas Jodkovskis, Baltarusijos, Lietuvos ir Lenkijos archeologas, meno istorikas ir numizmatas (m. 1950 m.).

 Janina Pliaterienė, kilusi iš garsios Pliaterių giminės (m. 1940 m.).

Mirtys 
 Sausio 11 d. – Fridrichas Bekeris, tautosakos rinkėjas ir vertėjas į vokiečių kalbą (g. 1805 m.).
 Spalio 27 d. – Juozapas Holiakas, Lietuvos vyskupas sufraganas, pedagogas, rašytojas (g. 1812 m.).

Nedatuota

 Edvardas Jokūbas Daukša, Daukšys, Lietuvos poetas, vertėjas, 1863 m. sukilimo dalyvis (g. 1836 m.).
 Kristianas Barčas, Mažosios Lietuvos tautosakininkas, kultūros veikėjas (g. 1832 m.).

Pasaulyje

Įvykiai 

 Gruodžio 29 d. – Wounded Knee skerdynės (Pietų Dakota, JAV).

Gimtadieniai 
 Sausio 9 d. – Karelas Čapekas, garsus čekų rašytojas. 1921 m. išleistoje knygoje „R.U.R.“ (Rossum's Universal Robots, ) pasiūlė ir išpopuliarino terminą robotas, kurį sukūrė jo brolis, Josef Čapek (m. 1938 m.).
 Vasario 22 d. – Alfred Verdroß-Droßberg, austrų teisininkas, teisėtyrininkas tarptautininkas, diplomatas, Vienos universiteto profesorius (m. 1980 m.).
 Kovo 9 d. – VIačeslavas Michailovičius Molotovas, tarybinis politinis veikėjas, Socialistinio darbo didvyris (1943 m.), Tarybų Sąjungos vyriausybės vadovas (1930–1941 m.) ir užsienio reikalų ministras (1939–1949, 1953–1956 m.). XX a. 6-me dešimtmetyje iš aktyvios politinės veiklos jį išstūmė N. Chruščiovas.
 Kovo 15 d. – Borisas Delonė, rusų matematikas (m. 1980 m.).
 Balandžio 1 d. – Josef Laurenz Kunz, austrų ir amerikiečių teisininkas. teisėtyrininkas tarptautininkas, Toledo universiteto profesorius (m. 1970 m.).
 Balandžio 4 d. – Stefanija Aldona Sakalauskaitė-Malachovska, Lenkijos lietuvių dainininkė (m. 1972 m.).
 Balandžio 26 d. – Nikolajus Višeslavcevas, rusų dailininkas, grafikas (m. 1952 m.).
 Gegužės 15 d. – Ho Ši Minas, Vietnamo revoliucionierius, valstybės veikėjas, Vietnamo Demokratinės Respublikos prezidentas 1946–1969 m (m. 1969 m.).
 Birželio 12 d. – Egon Schiele, austrų tapytojas ir grafikas (m. 1918 m.).
 Rugpjūčio 20 d. – Howard Phillips Lovecraft, amerikiečių rašytojas, rašęs siaubo, fantastikos romanus, žinomus kaip keistoji grožinė literatūra (m. 1937 m.).
 Rugsėjo 9 d. – Harland David Sanders, amerikiečių verslininkas (m. 1980 m.).
 Rugsėjo 15 d. – Agata Kristi, anglų rašytoja. Daugelio žinomų detektyvų autorė (m. 1976 m.).
 Rugsėjo 18 d. – Augustinas Juozas Marganavičius, Suomijos lietuvių kultūros veikėjas (m. 1977 m.).
 Rugsėjo 23 d. – Ernst Friedrich Paulus, vokiečių karininkas, Antrojo pasaulinio karo dalyvis, generolas feldmaršalas (m. 1957 m.).
 Spalio 9 d. – Janis Medinis, latvių kompozitorius, dirigentas (m. 1966 m.).
 Spalio 14 d. – Dvaitas Eizenhaueris, JAV  kariškis, politikas, prezidentas. 1949 m. tapo pirmuoju NATO (North Atlantic Treaty Organization) Vyriausiuoju kariuomenės vadu (m. 1969 m.).
 Lapkričio 22 d. – Šarlis de Golis, prancūzų generolas ir politikas, pirmasis Penktosios Respublikos prezidentas, valdė nuo 1959 m. sausio 8 d. iki 1969 m. balandžio 28 d (m. 1970 m.).
 Gruodžio 6 d. – Heinrich Zimmer, vokiečių indologas, Pietų Azijos meno specialistas (m. 1943 m.).
 Gruodžio 20 d. – Jaroslav Heyrovsky, 1959 m. Nobelio chemijos premijos laureatas (m. 1967 m.).
 Gruodžio 21 d. – Hermann Joseph Muller, 1946 m. Nobelio fiziologijos ir medicinos premijos laureatas (m. 1967 m.).

Mirtys 
 Kovo 21 d. – George Crook, amerikiečių generolas, JAV pilietinio karo metu kovojęs su indėnais (g. 1828 m.).
 Liepos 29 d. – Vincentas van Gogas, olandų tapytojas, postimpresionistas, grafikas (g. 1853 m.).
 Rugpjūčio 25 d. – Stanislavas Mikuckis, lenkų filologas (g. 1814 m.).
 Spalio 20 d. – Kapitonas Seras Richard Francis Burton, KCMG, FRGS, anglų keliautojas, geografas, vertėjas, etnologas, (g. 1821 m.).
 Gruodžio 26 d. – Henrikas Šlymanas, vokiečių archeologas – jis aptiko bei kasinėjo legendinius Trojos ir Mikėnų miestus (g. 1822 m.).

Nuorodos 

1890 m.